غلام حسین شوھاز ءﹺ پیام په بلوچ راج ءﹺ نام ءﹶ
زند ھما بکشوکیں سراں ﹸبرتاں
مرگ منا شاھیں ھاترءﹶ داتاں
ﹺنشتگاں من کوھانی تلمب چیرا
سیل کناں ڈول ءﹺ تھیر ءﹸماپاں
درچک و دار دﹸریں، گوں ﹸمرتگیں ڈیلاں
ﹺسستگیں شیپ، و ﹸکولڈ ءﹸ پیشاں
مرد ھما انت که وپتگ انت کوھاں
نئیں کنت پروا شرتگ ءﹸ گرماں
پاگ وتی کھیوی ءﹺ سرا بنداں
نيئں وتی دوستیں مردمے گنداں
سرجناں کوھی تاپگ ءﹸ سنگاں
ماجلاں ٓاسیں نان ﹸپرانیگیں
سینگ ءﹸ ونگانی بدل پیماز
کوپگے ریشاں کشگ ءﹶ دارے
ٓاپ وراں لوردو تکواں پوریں
واب ءﹺ ماں کوھانی گراں کوٹے
پند جناں دوریں میتگ ءﹸ ھنداں۔
دوست بنت ھر کسءﹶ، جن وتی ماھیں
بچ مرادیگ، ءﹸ کاڈ زیبائیں
ھاجزیں مات ءﹸ پت وتی پیریں
وارث ءﹸ سیاد ، مردم ءﹸ ٓازیز
جل ھما ماتانی دل ءﹶ باتیں
دست جناں بچانی وتی بڈا
گوندوی سوگند ءﹺ دیاں گرانیں
ﹶرستگیں ٹاپاں ءﹶ گلے چاراں
سبزوگ ءﹸ نوک گرکیں بروتانا
رپتگے شالا شانءﹶ ملاتے
بچ شهیدی ءﹺ جام ءﹶ نوشاتے
من تئ ماتءﹸ مادراں ھکیں
تو مزارانی ﹸپشپدے ﹸگرکیں
نند تئ دستان ءﹶ کناں هنی
تئ سرامن بنداں پاگءﹺ مشهدی
چاکوءﹺ ھمبیلءﹺ تئ لانک ءﹶ
توپکے ٓاس گواریں دیاں دست ءﹶ
سمبئیناں ترا کوش دیاں پاد ءﹶ
من تئ چماناں کناں ﹸسرمگ
تئ کوپکاں دزمال ءﹺ ھلی بنداں
تئ سرا من ﹸبگڈا ءﹸ گوبیت ریچاں
په میتگ ءﹺ ﹸچوری ءﹸ کسانیناں
تو بزاں بچی بیتگے سالونک
ﹸسور ﹸکتگ گوں راج ءﹺ واھگ و لوٹاں
بیتگے سالونک په وتن ننگیں
گوں ٓاجوئی پکرءﹶ تو ﹸکتگ ٓاروس
کمبر ءﹺ نوک کن تو پدا نام ءﹶ
داد شاه ءﹺ کسه ءﹶ کوانیں
کوه بیباں دلذوریں تئ واب جاه
ﹺسنگ بیباں سرجاه ءﹸ تئ گندل بوپیں
ننگ ءﹸ لجانی تو بیبے دیمزور
وپسگ پوپانی سرے وشیں
وپت واب گوں ھاتونیں جن وجوداں
نندگ و ٹوھیں گپ جننگ ﹸمپتیں
پاچک ءﹶ تومانی ورگ ھوشگیں
سیل کنگ بیگاھاں ﹸکل ءﹸ دمکانی
بیڈی ءﹸ سگریٹ ءﹸ چلیم ءﹺ کشگ
چرس ءﹸ باپور ھو ورگ بننگے
سوبت ءﹸ کستی ءﹸ جننگ چریت ءﹺ
نندگ ﹸھشکیں لیب ءﹸ پیتاری
ھوٹلاں نندگ ءﹸ ورگ چاۓ
مندر ءﹸ بیلءﹸ دروگ ءﹸ پیتاری
براه دینت لونڈﹸوءﹸ پناه گیراں
بےنپءﹸ بے سوبیں ٓالیماں کارے
نشتگ ءﹸ ٓازات ءﹺدرائیں پکراں
ملک منیگ انت، گپتک ات دست ءﹶ
بستگے په وت ششگ ءﹺ ماڈی
شھر،کندیل ءﹸ دگوڈگ پرائیں
ما بلے چنڈے نانے ءﹺ مھتاج
چو ﹸچورو ءﹶ گردیں پیروکی ڈیھهءﹶ
چو تولگ ءﹶ دوزیں ما وتی تیاب ءﹶ
ٓاکری جنگیں ،ٓاکری وھدیں
ٓاکری جنگیں تئ گار مابیت پجار
ٓاکری جنگیں گوں دژمناں ڈهیه ءﹺ
ٓاکری جنگیں گوں ملک ءﹺ دپ چٹ ءﹶ
ٓاپرین باتیں مئے اکبر ءﹶ پیریں
ھاجزیں کوھانی تها گردی
آو بلوچی ءﹺ وارتگے سوگند
گریتگ ءﹸتیھار دنت پچار ماتاں
چار مری یانی سولوکیں بچاں
مینگل ءﹸ زھریاں مڈوکیناں
بارگیں لٓهڑی یاں مزار بیھمیں
لانگواں بولائ جنوکیناں
ڈومکی ، ﹸکرد ءﹸ کوسواں مردیں
نودزی، ساسولی، لگاریاں
لنڈ ءﹸ تالپور ءﹸ پوژ ءﹸ گورگیجاں
رند ءﹸ لاشار ءﹸ ھاکمیں ھوتاں
لاسی ءﹸجت ءﹸ میریں سیاپاداں
بنڈ ءﹸ کھودائ، زگر ءﹸ جدگالاں
شور ﹸکتگ یکجا ءﹸ زبان داتگ
په وتن میرانی سرا بکشیں
نوک کنیں تاریک ءﹶ بلوچانی
ما وتی بندیگیں سرا موکیں
ایرکنیں نام ءﹺ په پدی مرداں
نندگ و دارگ نوں دلءﹺ بسیں
بسیں نوں پریات ءﹸ منت و زاری
کس نه داں ﹸمپت ءﹶ پنجوئ کاھے
بندگ ءﹶ دست ءﹸ پسکگ ءﹶ ھر روچ
اوشتگ ھو سر راهی سرے جاگ ءﹶ
ﹺمنڈی ﹺمنڈی ءﹶ چارگ ءﹺ پوج ءﹺ
ﹸزت اگاں ٓاجوئی کنهیں ڈهیه ءﹶ
ذیر وتی دست ءﹶ توپگ ءﹶ درکپ
گریشگ ءﹶ تر و در بے کپ کوھاں
سر بےکپ جمپانی سرا ساھیں
اھد بے کن، سوگند ءﹺ بور نوکیں
تو ھسارانی ﹸبرزیں واھند ءﹺ
میری ء کھنیںﹺ کلات تئ گیں
شاه جو ءﹸ مولائی تچوکیں ٓاپ۔
غلام حسین شوہاز ءِ دگہ پربندانی وانگ ءَ ادءَ کلک بہ کنئے